OSNOVNA ŠKOLA VOĐINCI

SLAVONSKA 21

VOĐINCI

KLASA: 003-08/15-01/4

URBROJ: 2188-37-15-2

U Vođincima, 6.3.2015.

ZAPISNIKA

sa sjednice Vijeće roditelja održane 05.ožujka 2015. godine

u zbornici Osnovne škole u 18,00 sati

Sjednicu je sazvala i predsjedavala predsjednica Vijeća roditelja Lidija Vrljić.

Na sjednici su nazočni: Tea Raguž, ,Tanja Lajtman, Marina Zubić, Marina Lajtman, Lidija Vrljić, Katica Klanac, Katarina Božić, Tanja Kos, Mirela Šarc, Neda Jurčević, Maja Jurčević, Antonia Mikić i Valentina Petrović .

Nisu nazočni: Božo Čičić, Brigita Gotal

Sjednici je nazočna i ravnateljica škole Katica Gudelj.

Članovima Vijeća roditelja dana je na uvid kopija zapisnika s prošle sjednice Vijeća roditelja, te je isti jednoglasno usvojen.

Predsjednica Vijeća roditelja utvrdila da je na sjednici dovoljan broj članova i pristupilo se predlaganju dnevnog reda.

Predloženi dnevni red:

1. Promjena prvog stranog jezika
2. Upoznavanje sa promjenama i izmjenama Zakona o odgoju i obrazovanju u osnovnim i srednjim školama i usklađivanje statuta škole s istim
3. Kućni red
4. Razno

Na predloženi dnevni red nije bilo primjedbi i isti je jednoglasno usvojen.

Kako je ovo prva sjednica VR s novom ravnateljicom, ravnateljica je iskoristila prigodu pozdraviti sve nazočne, zahvaliti im na odazivu i pozvati ih na suradnju koja je nužna za što bolje funkcioniranje škole.

1. Promjena prvog stranog jezika – na prijedlog predsjednice VR o promjeni prvog stranog jezika u školi izvijestila je ravnateljica. Kako već dugo postoji izražena želja, a po procjeni mnogih i potreba za promjenom prvog stranog jezika, ravnateljica je izvijestila da se ove godine ukazala mogućnost da se to učini, a da pri tome nitko od postojećih nastavnika ne bude proglašen tehnološkim viškom. Naime, s krajem školske godine u mirovinu odlazi jedna od dviju učiteljica njemačkoga jezika. Učiteljica koja sada predaje engleski kao izborni, preuzela bi u prvom razredu podučavanje engleskog jezika kao prvoga stranoga jezika. Uvođenje engleskog jezika kao prvoga stranoga jezika provodilo bi se postupno. Oni koji sada uče njemački nastavit će ga kao prvi strani jezik učiti do kraja osnovnoškolskog obrazovanja. Ovaj je prijedlog prihvaćen s odobravanjem. Ravnateljica je izvijestila i o postupku promjene i svemu što će s promjenom uslijediti. Sa prijedlogom su se roditelji složili u cjelosti.
2. Izmjene Statuta OŠ Vođinci – o usklađivanju Statuta sa drugim zakonskim aktima izvijestila je ravnateljica Katica Gudelj. Navedeno je da se Statut, kao osnovni školski zakonski akt kojim se određuje rad u školi, mora uskladiti sa novodonesenim zakonima - Zakonom o odgoju i obrazovanju u osnovnoj i srednjoj školi i Zakonom o radu. Prijedlog izmjena i oblik Statuta upućen je Uredu državne uprave u Vukovarsko – srijemskoj županiji čija se suglasnost na prijedlog Statuta čeka. Po dobivanju suglasnosti Statut će biti Školskom odboru dan na usvajanje. Na ovo izviješće roditelji nisu imali upita.
3. Na prijedlog predsjednice VR ravnateljica škole izvijestila je i o potrebi izmjene Kućnog reda koji je zastario. Članovi vijeća roditelja pozvani su da aktivno, svojim prijedlozima, sudjeluju u kreiranju novoga Kućnoga reda kojim se treba regulirati, olakšati i učiniti kvalitetnijim svakodnevni rad i život u školi. I članovi VR su zaključili da je doista nužna promjena postojećeg Kućnog reda i njegovo usklađivanje sa trenutačnim potrebama škole.
4. Razno – pod točkom razno ravnateljica je roditelje upoznala i sa promjenama koje se u školi namjeravaju uvesti:
5. Ukidanje učeničkih dežurstava – do sada su u školi na ulazu dežurali učenici, a roditelji su upoznati s time da su učenici na ulazu izloženi eventualnim opasnostima kojima ne bi smjeli biti izloženi
6. Škola će u poslijepodnevnim satima biti zaključana (poslije 1700), a na ulaznim vratima će biti zvono
7. Kako će se mijenjati i način ulaženja u školu, roditelji su zamoljeni da vode računa da djecu ne upućuju prerano u školu. Posebno veliki problem prerani dolasci u školu čine u popodnevnoj smjeni kada učenici uđu u školu i ometaju nastavu koja još uvijek traje

Nakon kratkih pojašnjenja oko ovih odredbi sjednica je zaključena.

Sjednica je završila u 18,40 sati.

Zapisničar: Predsjednica Vijeća roditelja:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(Željko Margetić) ( Lidija Vrljić )